89. ΑΠΟΦΑΣΗ ΠΡΩΘΥΠΟΥΡΓΟΥ Αριθ.18647 της 20/26 Αυγ. 1982  (ΦΕΚ Β'630) Μεταβίβαση αρμοδιοτήτων στον Υπουργό Προεδρίας Κυβερνήσεως. Έχοντας υπόψη: α) Τη διάταξη του άρθρ.7 παρ.1 του Νόμ.1256/82 "Για τη πολυθεσία, την πολυαπασχόληση και για το Ελεγκτικό Συνέδριο κλπ". β) Τη διάταξη του άρθρ.4 του Νόμ.1271/1982 "Για την προσαύξηση κατά τρία ή πέντε χρόνια της συντάξιμης Υπηρεσίας των υπαλλήλων κλπ",ΦΕΚ 97/82, τ.Α', αποφασίζουμε: Μεταβιβάζουμε στον Υπουργό Προεδρίας Κυβερνήσεως όλες τις αρμοδιότητες που απορρέουν από τη διάταξη του άρθρ.7. παρ.1 του Νόμ.1256/82 σύμφωνα με την οποία η εποπτεία του Ελεγκτικού Συνεδρίου ανήκει στον Πρωθυπουργό, εκτός από τις κατωτέρω: 1)Εισήγηση στο Υπουργικό Συμβούλιο για την πλήρωση θέσεων Προέδρου, Γεν. Επιτρόπου και Αντιπροέδρων του Ελεγκτικού Συνεδρίου (άρθρ.64 παρ.1 Π.Δ.774/1980). 2)Προκήρυξη πληρώσεως θέσεων δικαστικών λειτουργών του Ελεγκτικού Συνεδρίου (άρθρ.45 παρ.1 Π.Δ.18/23.5.55). 3)Διαβίβαση αιτήσεων στην Ολομέλεια που συγκροτείται "εν Συμβουλίω" υποψηφίων Συμβούλων και Παρέδρων που κρίθηκαν και παραλείφθηκαν, άσκησαν δε προσφυγή κατά της αποφάσεως του Ανωτάτου Δικαστικού Συμβουλίου σύμφωνα με τη διάταξη της παρ.2 του άρθρ.72 του Π.Δ.774/80. 4)Πρόταση εκδόσεως Δ/των για το διορισμό, την προαγωγή και τη λύση της Υπηρεσιακής σχέσεως των Δικαστικών Λειτουργών του Ε.Σ. (άρθρ.5 Νόμ.968/79 και άρθρ.2 Ν.Δ.962/71). 90. ΠΡΟΕΔΡΙΚΟΝ ΔΙΑΤΑΓΜΑ υπ'  αριθ.574 της 30/30 Αυγ. 1982  (ΦΕΚ Α'104) Ανακατανομή των αρμοδιοτήτων των Υπουργείων. Υπουργείο Προεδρίας της Κυβέρνησης Άρθρ.2.-Στο Υπουργείο Προεδρίας της Κυβέρνησης εκτός από τις αρμοδιότητες που έχει, σύμφωνα με την ισχύουσα νομοθεσία και την παρ.1 αυτού του δ/τος, ανατίθενται και οι εξής: α)Η γενική αρμοδιότητα εκπόνησης μελετών και διεξαγωγής έρευνας για τον καθορισμό του πλαισίου και των γενικών επιλογών εντός των οποίων οι αρμόδιοι φορείς της δημόσιας διοίκησης εφαρμόζουν την κυβερνητική πολιτική για τη νέα γενιά. β)Η εκπόνηση προγραμμάτων και η οργάνωση μεθόδων αξιοποίησης του ελεύθερου χρόνου των νέων και αντιμετώπισης των κοινωνικών, μορφωτικών και πολιτιστικών προβλημάτων τους. γ)Η παρακολούθηση εφαρμογής της κυβερνητικής πολιτικής για τη νέα γενιά και των προγραμμάτων και μεθόδων σύμφωνα με το προηγούμενο εδάφιο. δ)Οι αρμοδιότητες που αφορούν στη μέριμνα για τα θέματα του απόδημου ελληνισμού. Βλ. και λοιπές διατάξεις του ως άνω Π.Δ.574/82 (ανωτ. σελ.84,312). (Αντί για τις σελ.116,881-116,884) Σελ. 116,881(α) Τεύχος 1-11-2 Σελ.63  Υπουργείο Προεδρίας Κυβερνήσεως 1.Ε.μ.86-90 